Grasta

La grasta (dû latinu gastra, cunfruntu cu lu grecu gàstra)Giarrizzo, Salvatore (1989) Dizionario Etimologico Siciliano, Herbita Editrice, Palermo e' nu tipu di vasu o bùmmulu, usatu spiciarmenti pi cultivari li ciuri e chianti, o dintra â casa o fora dâ casa.  Spissu la gastra veni fatta di tirracotta o ciràmica.  'N tanti parrati, la prununzia e' /rasta/.

Lu plurali, grasti, pò rifiriri a li pezzi o frammenti di n'uggettu di tirracotta.  Pi chissu si dici:  unni cci sunnu grasti, cci sunnu festi, chi signìfica si cci nn'attròvanu la tirracotta a pezzi pezzi, cci appi a èssiri na festa.Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgiu Piccittu, Catania-Palermo

Modi di diri 
 fari grasti cu unu - sciarriari, litigari
 aviri lu pettu na gastra - aviri tanti catarri ntô  pettu
 li grasti si canùscinu a li pignati - doppu na longa prova si capisci chi e' cchiù risistenti.Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgiu Piccittu, Catania-Palermo

Rifirimenti

Catigurìa:Casa
Catigurìa:850 palori siciliani di basi